CELEX: 32016R2290
Language: lv
Date: 2016-12-16 00:00:00
Title: Komisijas Īstenošanas regula (ES) 2016/2290 (2016. gada 16. decembris), ar ko apstiprina peroksietiķskābi kā esošu aktīvo vielu izmantošanai 11. un 12. produktu veida biocīdos (Dokuments attiecas uz EEZ )

17.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 344/71
            
         KOMISIJAS ĪSTENOŠANAS REGULA (ES) 2016/2290
   (2016. gada 16. decembris),
   ar ko apstiprina peroksietiķskābi kā esošu aktīvo vielu izmantošanai 11. un 12. produktu veida biocīdos
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 22. maija Regulu (ES) Nr. 528/2012 par biocīdu piedāvāšanu tirgū un lietošanu (1) un jo īpaši tās 89. panta 1. punkta trešo daļu,
   tā kā:
   
               (1)
            
            
               Ar Komisijas Deleģēto regulu (ES) Nr. 1062/2014 (2) ir izveidots to esošo aktīvo vielu saraksts, kuras jānovērtē, lai lemtu par to iespējamu apstiprināšanu izmantošanai biocīdos. Peroksietiķskābe ir minētajā sarakstā.
            
         
               (2)
            
            
               Peroksietiķskābe ir novērtēta izmantošanai biocīdos, kuri pieder pie 11. produktu veida “Dzesēšanas un tehnoloģisko sistēmu šķidrumu konservanti”, un 12. produktu veida “Slimicīdi”, kā norādīts Regulas (ES) Nr. 528/2012 V pielikumā.
            
         
               (3)
            
            
               Par kompetento novērtētājiestādi tika izraudzīta Somija, un tā 2015. gada 3. jūlijā iesniedza novērtējuma ziņojumus kopā ar saviem ieteikumiem.
            
         
               (4)
            
            
               Saskaņā ar Deleģētās regulas (ES) Nr. 1062/2014 7. panta 2. punktu, ņemot vērā kompetentās novērtētājiestādes secinājumus, Biocīdu komiteja 2016. gada 14. jūnijā sagatavoja Eiropas Ķimikāliju aģentūras atzinumus.
            
         
               (5)
            
            
               Saskaņā ar minētajiem atzinumiem 11. un 12. produktu veida biocīdi, kas satur peroksietiķskābi, varētu atbilst Regulas (ES) Nr. 528/2012 19. panta 1. punkta b) apakšpunkta prasībām, ja vien attiecībā uz to lietošanu tiek ievērotas noteiktas specifikācijas un nosacījumi.
            
         
               (6)
            
            
               Tāpēc ir lietderīgi peroksietiķskābi apstiprināt izmantošanai 11. un 12. produktu veida biocīdos ar noteikumu, ka tiek ievērotas noteiktas specifikācijas un nosacījumi.
            
         
               (7)
            
            
               Peroksietiķskābe ir ūdens šķīdumā, kas satur etiķskābi un ūdeņraža peroksīdu. Ņemot vērā to, ka ūdeņraža peroksīdu var izmantot sprāgstvielu prekursoru ražošanā, peroksietiķskābi saturošu biocīdu atļaujām nebūtu jāskar Eiropas Parlamenta un Padomes Regula (ES) Nr. 98/2013 (3).
            
         
               (8)
            
            
               Pirms aktīvo vielu apstiprina, būtu jāļauj paiet pietiekami ilgam laikam, lai ieinteresētās personas varētu veikt jauno prasību izpildei nepieciešamos sagatavošanās pasākumus.
            
         
               (9)
            
            
               Šajā regulā paredzētie pasākumi ir saskaņā ar Biocīdu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Peroksietiķskābi apstiprina par aktīvo vielu izmantošanai 11. un 12. produktu veida biocīdos ar noteikumu, ka tiek ievērotas pielikumā noteiktās specifikācijas un nosacījumi.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2016. gada 16. decembrī
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 167, 27.6.2012., 1. lpp.
   
   
      (2)  Komisijas 2014. gada 4. augusta Deleģētā regula (ES) Nr. 1062/2014 par darba programmu visu to esošo aktīvo vielu sistemātiskai pārbaudei, kuras satur Eiropas Parlamenta un Padomes Regulā (ES) Nr. 528/2012 minētie biocīdi (OV L 294, 10.10.2014., 1. lpp.).
   
      (3)  Eiropas Parlamenta un Padomes 2013. gada 15. janvāra Regula (ES) Nr. 98/2013 par sprāgstvielu prekursoru tirdzniecību un lietošanu (OV L 39, 9.2.2013., 1. lpp.).
   
      PIELIKUMS
      
                  Vispārpieņemtais nosaukums
               
               
                  
                     IUPAC nosaukums
                  Identifikācijas numuri
               
               
                  Aktīvās vielas minimālā tīrības pakāpe (1)
                  
               
               
                  Apstiprināšanas datums
               
               
                  Apstiprinājuma beigu datums
               
               
                  Produkta veids
               
               
                  Īpaši nosacījumi
               
            
                  Peroksietiķskābe
               
               
                  
                     IUPAC nosaukums:
                  Peroksietānskābe
                  EK Nr.: 201-186-8
                  
                     CAS Nr.: 79-21-0
               
               
                  Specifikācija balstīta uz peroksietiķskābes ražošanā izmantotajiem izejmateriāliem – ūdeņraža peroksīdu un etiķskābi.
                  Peroksietiķskābe ir ūdens šķīdumā, kas satur etiķskābi un ūdeņraža peroksīdu.
               
               
                  2018. gada 1. jūlijs
               
               
                  2028. gada 30. jūnijs
               
               
                  11
               
               
                  Lai attiecībā uz biocīdiem saņemtu atļauju, izpilda šādus nosacījumus:
                  
                              1)
                           
                           
                              produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                           
                        
                              2)
                           
                           
                              ņemot vērā ūdeņraža peroksīda klātbūtni, biocīdu atļaujas neskar Regulu (ES) Nr. 98/2013;
                           
                        
                              3)
                           
                           
                              ņemot vērā riskus, kuri identificēti attiecībā uz novērtētajiem lietojuma veidiem, produkta novērtēšanā īpašu uzmanību pievērš:
                              
                                          a)
                                       
                                       
                                          rūpnieciskajiem un profesionālajiem lietotājiem;
                                       
                                    
                                          b)
                                       
                                       
                                          jūras ūdenim – attiecībā uz produktiem, ko lieto caurplūdes dzesēšanas sistēmās;
                                       
                                    
                                          c)
                                       
                                       
                                          augsnei un virszemes ūdenim – attiecībā uz produktiem, ko izmanto lielās atvērtās recirkulācijas dzesēšanas sistēmās.
                                       
                                    
                        
            
                  12
               
               
                  Lai attiecībā uz biocīdiem saņemtu atļauju, izpilda šādus nosacījumus:
                  
                              1)
                           
                           
                              produkta novērtēšanā īpašu uzmanību pievērš tām ekspozīcijām (“iedarbībai”), riskiem un iedarbīgumam, kuri saistīti ar katru atļaujas pieteikuma aptverto lietojuma veidu, bet kuri Savienības līmeņa novērtējumā par aktīvās vielas risku nav aplūkoti;
                           
                        
                              2)
                           
                           
                              ņemot vērā ūdeņraža peroksīda klātbūtni, biocīdu atļaujas neskar Regulu (ES) Nr. 98/2013;
                           
                        
                              3)
                           
                           
                              ņemot vērā riskus, kuri identificēti attiecībā uz novērtētajiem lietojuma veidiem, produkta novērtēšanā īpašu uzmanību pievērš rūpnieciskajiem un profesionālajiem lietotājiem.
                           
                        
            
         (1)  Šajā slejā norādītā tīrības pakāpe ir saskaņā ar Regulas (ES) Nr. 528/2012 89. panta 1. punktu veiktajā novērtēšanā izmantotās aktīvās vielas minimālā tīrības pakāpe. Ja ir pierādīts, ka aktīvā viela tirgū laistajā produktā ir tehniski līdzvērtīga novērtētajai aktīvajai vielai, tās tīrības pakāpe var būt gan tāda pati, gan citāda.